
"tul de feinpizogie a fost în 

SUB DIRECŢIA UNUI COMITET. 

e faptă și făpăduială.... 


Este de netăgăduit faptul, 
că — după .războiu — aspectul 
vieţii politice - româneşti s'a 
sc himbat în mod radical. 

Prin fărămițarea partide- 
lor politice s'a provocat o 
completă devalorizare a eli- 
tei politice. 

Greşala mare constă în 
aceea că fiecare politician, 
îndată ce deveniă părintele 
vreunei idei, concepţii, sau 
vreunui sistem, aduna în ju- 
rul său câţiva prieteni, (de 
cele mai multe ori şi aceştia 
generatori de alte idei şi 
concepții), răspândea mani- 
feste cu noul program, închi- 
ria o sală, instala la uşă o 
firmă luminoasă şi România 
Mare eră înzestrată cu un 
nou partid politic, care re- 
clamă în gura mare-— pe la 
răspântii — puterea, ca să 
poată ferici ţaru, cu binefa- 
cerile unui bogat program... 
de vorbe goale. 

Din această pricină spiri- 


floare în anii din urmă. 

Pe dealtă parte votul uni- 
versal, pe care massele nu 
au ştiut să-l mânuiască, a 
îngăduit tuturor  retorilor 
democraţiei - -să:. rătăcească 
popurul şi: astfel. prestigiul 


şi autoritatea: morală a for-: 
mațiunilor. istorice să slă- | 
bească. În tot acest timp, in- . 


teresele permanente ale ţării 
au suferit, datorită unei si- 
tuațiuni nesigure, în care 
oportunismul şi făgăduelile 
mincinoase au fost ridicate 
la înălțime de dogmă. 
Bieţii plugari, ca şi sărma- 


nii orăşeni, 'âu' fost înşelaţi: 


în speranţele lor curate şi 
cinstite, de mulțimea făgădu- 
elilor pe cât de atrăgătoare, 
pe atât de mincinoase. 
Pentrucă au fost şi sunt unii 
oameni, cari au uitat datoria 
ce aveau —din clipa în care 
îmbrăţişând cariera politică 
hotărau să se dedice intere- 
selor generale — de a nu 
judeca oamenii şi evenimen- 
tele prin. prisma. afacerilor 
şi intereselor personale. 
Pentrucă. au fost şi sunt 


încă mulți „democrați“, cari 
s'au încovoiat excesiv, când 
nu trebuia şi au îmbrăcat 
haina unor atitudini îndrăs- 
neţe, arogante, botoase chiar, 
când totul era de prisos. 

In nici o îndeletnicire o= 
menească nu este mai ne- 
cesar ca între vorbă şi fap- 
tă să fie concordanţă — ca 
in politică. 

Dacă până acum în poli- 
tică —aproape totdeauna — 
promisiunile au fost vorbe 
goale—astăzi când massele 
electorale au dovedit că pot 
avea opinii — manifestând 
dragoste şi încredere numai 
pentru cei cari se apropie 
cu sufletul curat şi cu gân- 
dui cinstit de nevoile lor — 
putem aştepta cu încredere 
însănătoşirea vieţii politice, 

Omul politic, care înţele- 
ge să stea în permanenţă în 
slujba intereselor obşteşti, 
trebue să spună numai ade- 
vărul şi să nu promită, decât 
ceiace ştie că poate face. 

Făgăduiala  miacinoasă 
este arma de luptă şi mij= 
locul de a parveni al tuturor 
mediocrităţilor şi al celor in- 
teresaţi să-şi facă şi să-şi 
mențină fără merit — din 

olitică—o profesie renta- 
bila, | 

Concordanţa între vorbă 
şi faptă, între făgăduială. şi 
realizare, o mai mare sacrifi- 
care a intereselor personale, 
din partea celor cari sunt 
de drept păzitorii interese- 
lor obşteşti, sunt virtuțile, 
cari să domine viaţa publică 
românească. Numai prin ele 
se poate statornici o demo- 
crație cinstită, care să înalțe 
nivelul vieţii politice— ideal 
atins totdeauna de partidul 
național liberal prin ideolo- 
gia, programul şi activita- 
tea sa. 

N. N. Bobancu 

Situaţia financiară 


D-l Victor Antonescu, mi- 
nistrul finanțelor, a făcut zi- 
ariştilor declaraţivni cu pri- 
vire la modul de :executare 
al bugetului pe 1935-36, a- 
vând drept temei încasările 
pe_ ultimile cinci luni.; 

D-sa a arătat că pe cinci 
luni din anul 1934-1935 s'au 
încasat 8.086 milioane, iar pe 
facea cinci luni ale anului 
inanciar în curs, s'au înca- 


sat 9.804 milioane, ceiace dă | 


un plus de 1.808 milioane, 
aţă de anul trecut... 

ncasările totale bugetare, 
adică cele de la' capitolul 
ordinar, fondul apărării na- 
ționale cât şi pentru lichi- 
darea exerciţiilor închise, în 
aceste prime cinci luni, fiiud 


de 9.894 milioane şi plăţile 


de 9.249 milioane, rezultă un 

sold la încasări de 645 mili- 
oane, care va acoperi alte 
nevoi urgente. 

Constatările d-ui Ministru 
de finanţe, făcute pe bază 
de cifre, sunt din cele mai 
îmbucurătoare şi dovedesc, 
în lumina . cifrelor, că stră- 


'duinţele depuse de d-sa şi 


colaboratorii săi au condus 
la rezultatele bune de azi. 
Dacă condiţiunile econo- 
mice nu se vor înrăutăți în 
următoarele şase luni, d-l 


“Ministru de finanţe: speră 
"în realizarea unui buget e- 
chilibrat şi această strădu- . 


inţă şi rezultatele la care a 


ajuns până acum vor con- 


tribui desigur la restabilirea 
prestigiului nostru în strei- 
nătate. 

Mitarea ărânini 
DOZE DECIRO, ERUPE: E IPEE, LEE ENENIRERESI 

Acţiunea de guvernământ ca- 
pâtă un caracter îndrumător 
(normativ) tot măi pronunţat. 
in cadrul doctrinei liberale, a- 
ceastă acțiune de îndrumare 
mare decât o limită : armonia 
socială. Cu alte cuvinte, orice 
intervenţie îndrumătoare este 
permisă, dacă nu răstoarnă 
echilibrul social, adică dacă 
nu sprijină sau nu îndrumea- 
ză o clasă socială împotriva 
alteia. Sunt clase sociale con= 
ştiente, pregătite şi înzestrate 
cu posibilități de a-şi croi 
singure drumul în viața statu- 
lui. 

Acestora statul trebue nu- 
mai să le asigure, să le înles- 
nească şi să le garanteze v des- 
voltare normală şi prosperă. 
Alte'e însă au nevoe de o îndru- 
mare şi o pregătire din partea 
Statului, în sens educativ, ele 
nefiind capabile a se promovă 
singure şi nici conştiente de 
toate posibilitățile lor. Citez 
între ucestea țărănimea. 

Ei mai ales, trebue să i se 
acorde o îndrumare efectivă 
prin acțiunea de guvernământ. 


Această îndrumare trebue să 
însemneze ridicarea țărănimii la 


0 stare economică, sanitară şi 
culturală mai apropiată de a ce- 
lorlalte clase sociale. 
Ridicarea economică a ţă- 
rănimii va însemna o- înviora- 
re a vieţii economice, în pro- 
fitul tuturor claselor sociale. 
De exemplu, dacă țărănimea 
îşi va valorifică produsele şi 
munca ei, la prețuri mai re- 
muneratorii, ea va acumulă o 
putere de cumpărare mai mare, 
care va lărgi debuşeul produ- 


se'or industriale. Este deci în 
interesul tuturor claselor soci- 
ale ca dezechilibrul actual! din- 
lre prețurile produselor industri- 
ale şi dintre preţurile agricole, 
constatat nu numai la noi — 
cum cred unii necunoscători-— 
ci în toată lumea, să înceteze. 

Pe de altă parte, ridicarea 
țărânimii din punct de vedere 
sanitar şi cultural va însemnă 
multiplicarea posibilităților ei 
de muncă şi creaţiune, şi con- 
solidarea ei ca factor de sta- 
bilitate socială. 

Găsesc în programul parti- 
dului liberal ideile cardinale 
pentru ridicarea ţărânimii. Văd 
că prin înfăptuirile lui partidul 
liberal se conformează, cu fi- 
delitate, acestui program. 

Deaceia voiu reveni. 


Dem. Grigorescu. 


REDACŢIONALE. 


Articolul „problema. edili- 
lară la Pitești“ semnat de d-l 
N. N. Bobancu, l-am rezervat 
pentru numărul viitor. 


PITEŞTI, 15 SEPTEMB. 1935. 

„Veţi isbândi, pentrucă drumul 


" d-v. este drumul viitorului; veți - 


Îi ai 


- Isbândi, pentrucă marea d-v. călă- 


uză este ideea şi pentrucă ideea. 


" superioară învinge ___oameal şi 


timpuri“. 

O turmă şi un păstor 


„O turmă şi un păstor“ în- 
seamnă o comandă şi o exe- 
cuţie, o voinţă şi o acţiune, 
un gând şi o taptă. 

»O turmă şi un păstor“ în- 
seamnă un dirijor şi o baghe- 
tă, o orchestră şi o melodie, 
un cântec şi un refren, 


„O turmă şi un păstor“ în- 
seamnă unitate în conducere, 
rânduială la cei conduşi şi 
coordonare în munca tuturora. 

„O turmă şi un păstor“ în- 
seamnă un cap şi o răspun- 
dere, un sutlet şi-un trup, o 
credinţă şi un Dumnezeu, în- 
seamnă necesitatea de viaţă 
pentru un aşezământ social, 
menit să trăiască. 

Pentru o organizaţie politi- 
că, care nu este o abstracţiu- 
ne fictivă, ci un corp social- 
mente constituit, „o turmă şi 
un păstor“ reprezintă princi- 
piul de bază pe care se reazi- 
mă desvoltarea ei organică, 
evolutivă şi normală. 

Intr'adevăr, acolo unde. se 
aplică şi se respectă sensul 
principiului social de înaltă 
etică „o turmă şi un păstor, 
este unire desăvârşită, inţele- 
gere:deplină, armonie perfectă, 
este colaborare sinceră, este 
viaţă organizată. 

Intr'o asemenea organiza- 
ție, răspunderea este stabilită, 
munca este divizată, valorile 
sunt cântărite, viaţa se gân- 
deşte şi gândul se trăeşte, în- 
trun cadru de concepţie uni- 
tară, potrivit cu năzuinţele şi 
realităţile organizaţii, 

Dar pentru aceasta trebue 
ca turma să fie disciplinată şi 
ascultătoare; iar păstorul . tre- 
bue să meargă lângă turmă, să 
asculte tălăngile şi ropotul ei 
şi să nu se ia după răgetul 
urecheaţilor turmei. 

El trebue să ştie când, cum 
şi pe unde se coboară turma 
la baltă şi tot aşa când se 
urcă la munte. 

Orientarea instinctivă a tur- 
mei trebue s'o dubleze cu în- 
drumarea lui raţională. 

EI trebue să fie absorbit nu- 
mai de interesele colective ale 
turmei, să se identifice cu 
aspiraţiile: ei, urmărind întări- 
rea şi propăşirea ei. 

El trebue să-şi cunoască 
bine turma, să stie să deose- 
bească oile lăptoase de cele 
sterpe. 

Dulăii linguşitori nu trebue 
să-l adulmece. şi turma nu tre- 
bue pierdută din ochi, că se 
risipesc oile mai iuți şi sprin- 
tene. 

In alegerea 'oamenilor, să 
fie prudent şi neinfluenţabil, 
—luerul şi băta să-i fie singurii 
prieteni de casă-—, că ceilalți 


au darul vorbei şi-l informea- 
ză greşit. : 

lată adavăruri călăuzițoare 
pentru viaţa practică a unei 
organizaţii, 

N'aşi voi să mă amestec 
în întocmirea interioară a' altor 
organizsţiuni. Totuşi trebue: să 
constat cu părere de rău că 
„sunt atâtea“ mărunte înjghebări 
care revendică. dreptul de a 
„conduce :ţara - aceasta, “deşi 


n'au reuşit să închege cel -pu- 


țin o turmă cu un păstor. 
„ „loan D. Gheorghe 


„ Salutăm cu bucurie acţi- 
unea și mai ales avântul cu 
care tinerii liberali lucrează, 
în cadrele partidului. 

Foarte necesară gazeta gA- 
vântul Argeşului“, era a lip- 


să ce se resimția, mai ales 


aşa cum este-scrisă ca forimă 


şi fond. Ne bucurăm cu atât. 


mai mult, că toţi tinerii, ce 
muncesc aci, sunt fii-ai ţă- 
rănimii, cari au ajuns la: o 
treaptă mai înaltă în socie- 
tate şi nu uită pe acei din 
mijlocul cărora au plecat; 
iar acolo unde s'au putu 
ridica, s'au ridicat prin pro- 
prii forţe şi muncă. Avân- 
tul tineresc se dovedeşte a 
fi la locul său în cadrul par- 
tidului, prin respectul ce sş 
arată faţă de bătrâni. Ince- 
puse a se bate monedă pe 
chestia desbinării dintre ti- 
neri şi bătrâni. S'a dovedit 
adversarilor cu ocazia scoa- 
terii sus zisei gazete, că nu 
este nimic adevărat, dom- 
nind armonie între unii şi 


“alţii. Tot ce se scrie aci do- 


vedeşte multă seriozitate. şi 
obiectivitate. Desigur aşa ar 
trebui să fie totdeauna; dar se 
observă în alte gazete ce apar 
din nefericire, patimă şi în- 
vrăjbire între diferitele ra- 
muri din această societat2, 
cari duc numai şi numai la 
rău. Acestea nu trebuesc să- 
teanului nostru atât de paş- 
nic. Lui îi trebue lumină 
şi adevărată lumină, nu să 
i se înfunde capul cu: fel 
de fel de lucruri de cari mi'ar 
trebui să ştie. 

Dorim tinerilor noştri in- 
telectuali molt spor la mun- 


că. Dealtfel avem credința 
că tot ce au făcut până în 
prezent, să fie întrecut -de 
ceeace va fi în viitor. . 

Noi ţăranii asigurăm de 
recunoștință pe toţi cei ce 
fac bine pentru noi. 


N. Gh. Popeszu-Cremenari. 

DUMNEZEU! 


Acest “nume, cunoscut: o- | 


menirii, dintr'u început, ca 
Tată Creator al tuturor ce- 


lor, văzuteşi nevăzute, Spi-. 


rit prea înalt, nemărginit şi 
necuprins. a. toate ştiutor, 
atot , pulernic, sfânt drept, 
milostiv, plin “de slavă şi 
veşnic, de câtăva vreme fră- 
mântă adânc marea masă a 
creştinilor noştri Ortodoxi, 
la vestea. că sa arătat şi a 


vorbit ciobanului Petrache ; 


Lupu „din - Mag'avit,. şi car 
pilşi Maria Mihail. M. Pe- 
tre,.din Com. Parepa-Pra= 
hoya.. . PI PER si 
Nu intenţionăm-a face aci 
teologia : evenimentelor. Ce- 
eade ne.intereseasă încă mult 
şi trebue -să impresioneze pe 
toți 'este marea avalanşe de 
pelerini! şi tăria credinţei cu 
care:merg ei să vadă pe a- 
leşii Domnului, înfruntând 
toate'“:greutăţile drumurilor 
pentru a le cere vindecarea 
suferințelor lor sufleteşti” şi 
trupeşti. Ziarele face repor- 
tagiiizilnice .despre aceasta. 
In:veatul nostru de acută 
criză . morală, mişcarea a- 
" ceasta .avidă şi instinctivă a 


maselor către Dumvezeu, e- 


ste un verdict puternic pen- 
tru toată lumea, tă singurul 


şi adevăratul cârmaci al so- 
cietăţii trebue să fie numai 
E| şi că orice -abatere dela 
căile Lui este fatală. 

Luaţi aminte, preoţi ai 
Domnului şi slujitori ai al- 


| tarului. Criza morală e pe 


sfârşite. E momentul trezirii 
conştiinţelor. Fiţi voi înşi-vă 
pildă de vieţuire sfântă, a- 
dică fiţi „adevărata lumină 


“a lumii şi sarea pămân- 


tului“ 

Luaţi aminte, domnilor 
conducători ai poporului, că 
toată “această mulţime ale 
cărei destine le purtaţi, nu 
vă doreşte decât ca pe tri” 
mişii Lui Dumnezeu pentru 
a o conduce pe căile Lui, 


“plini de duhul adevărului, al 


cinstei şi al dreptăţii şi vai 
de cei ce vor fi socotiți, din 
faptele lor, ca îngeri ai Sa- 
tanei | 

lar. voi duşmani ai orto- 
doxiei, să știți că pe aici nu 
se trece! Credinţa este încă 
"vie şi puternică şi dacă vo- 
iți ca să nu vă fie lupta za- 
darnică şi: spre pierzanie, 
credeți si voi! 
Pr. Const. M. Ionescu- Răteşti. 


AR scz NO : Su caut 

România a dus întotdea- 
una lipsă de capital. Mun- 
citorimea, capitalul cel mai 


important la: noi, nu a pu-. 


tut fi cules şi îndrumat pe 
drumul . drept decât abia 
târziu. Pentru Partidul Li- 
beral, culegerea şi îndruma- 


rea âcestui capital—munci- | 


torimea — a constituit, una 


dinteele „mai. vitale proble- 


me din programul său. Pro- 
cesul "firesc. de desvoltare 
istorică 'al acestui capitol 
este interesant. Inainte de 
războiu, muncitorii ' lucrau 
toată - ziua 'câte 14 ore pe 
zi, pei. în preţ de nimica, 
în folpsul arendașilor, boe- 
rilor, patronilor cari se îm- 
bogăţeău; 'speculând munca 
plătită de mizerie. Atunci 


Liberalii: 'au "venit cu legea. 


tocmehlor “agricole şi mai 
târziu eu legea contractelor 
de muncă —. impunând a- 
numite ord pe zi—10 —cu un 
anumit preţ :salvând' munca 
țăranilor, astfel “că “ei au 
putut în: decursul “câtorva 
ani să salte într'o viaţă mai 
nouă. În'condiţii mai bune— 
desvoltarea este mai rapi- 
dă— şi-după exemplul altor 
ţări — muncitorimea organi- 
zându-se,s'a simţit nevâia ăsi- 


i 


gurărilof fontra tuturor ma= 


ladiilor, :agcidentelor, etc.,— 
şi atunci Pari. Liberal a ve- 
nit cu Legea” Asigurărilor 
Sociale. — Muncitorii puteau 
lucra cu încredere, că în 
cazuri grave “ştiau că vor 
avea un doctor, un sfat, o 
doctorie gfatis la Casa Asi- 
gurărilor Sociale. 


Mumcitorii si Partidul _Civeral 


Astfel s'a creat acest re- 
gim liber al muncii. Dar în 
regim liber învinge acela 
care ştie să profite de situ- 
aţiuni cu muncă uşoară; şi 
cum majoritatea muncitori- 
lor noştri se ocupau cu mun- 
ca câmpului, neglijând res- 
tul, nezam trezit, Ja un mo- 
ment dat, cu foarte mulţi 
străini în industriile noastre, 
în fabrici, în întreprinderi. 
In faţa acestui străinism 
cotropitor al elementului et- 


nic, Partidul Liberal a venit 
recent cu Legea protecției 
„muncii naționale — stabilind 
că muncitorii români să fie 
preferaţi înaintea oricăror 
străini — contravenienţi- 
lor - dânduli-se amenzi de 
sute de mii de lei — toate 
astea pentru întărirea ele- 
mentului românesc. lată pe 
scurt realizările acestui par- 
id; în timp, ce alţii au tras 
“cu mitralierile în acest ca- 
pital — muncitorimea — văr- 
“sând râuri de sânge, pen- 
truca apoi din capitala țării 


y (ări V! Că . . 
„să le trimeată povăţuitori,... 


scrisori | 
i Gogu Dumitrescu 

Toţi streinii şi toţi vizila- 
lorii cari au trecut prin ora- 
şul Curtea de Argeş, atât 
anul lrecul cât și anul aces- 
la, au remarcat starea de 
deosebită curățenie și îngri.. 
Jire în care se găsește zilnic 
orașul Curtea de Argeș și au 
adresat felicitări gospodari- 
lor locali. 

Ne mândrim că partidul 
nostru a avut “norocul să 
aibă la Curtea de Argeș un 
gospodar de talia d-lui Mi- 
hail Șiefanescu-Goangă. 

Îi RI 
Egg 


„AVANTUL ARGEȘULUI“ 


Vângai și noni 


In viaţa de toate zilele, 
toți muncesc şi agonisesc, 
puţini însă ştiu să păstreze, 
să economisească. 

Câştigul muncii este ne- 
cesitatea prezentului, econo- 
miseala câştigului este asi- 
gurarea viitorului, 

La roi, unde risipa şi ne- 
păsarea au fost ridicate la 
rangul de dogmă, unde ne» 
prevăzutul bate la uşă, pre- 
dica întoarcerii la economie 
este binevenită. 

Înţelepciunea poporului 
nostru, încercat în atâtea a- 
mărăciuni Şi suferințe, a cris- 
talizat nevoia de economie 
şi importanţa ei în „strân- 
geți bani albi peniru - zile 
negre“. 

Într'o ţară unde ziua de 
azi este asigurată prin în= 
demnul la muncă, ziua de 
mâine trebue să fie asigu- 
rată prin îndemn la eco» 
nomie. | 

In această privinţă, este 
vrednică de lăudat iniţiativa 
luată de înaltul nostru  in- 
stitut de economie Naţională 
şi Cecuri poştale, prin ini- 
mosul şi valorosul ei preşe- 
dinte d-l Radu Mandrea, 
fruntaş al organizaţiei noas- 
tre, de a da o îndrumare 
activă tineretului pe calea 
economiei. 

In numărul viitor, D-sa 
va arăta pe larg bazele pro- 
ectului preconizat şi necesi- 
tatea traducerii lui în fapt, 
pentru neamul nostru; 


ini pin plaga 


Porumbul pentru sămânță 
nu se alege primăvara, ci 
toamna la cules. Trebue să 
se aleagă ştiuleţi sănătoşi, — 
de pe fire sănătoase, desvol- 
tate, — bine copţi şi să fie 
păstraţi, până la primăvară 
într'un loc uscat. Trebue în 
mijlociu pentru  însămân- 
țarea unui hectar 7o ştiuleţi. 
Recolta depinde foarte mult 
de calitatea sămânţii. 

* = * 

Nu întârziaţi de a face 
ogoarele. Miriştile întoarse 
se muncesc mult mai bine, 
dau o recoltă bună şi cu 
mai mare rezistență la se- 
cetă. Faceţi arătura cât mai 
adânc, spre a amestecă stra- 
tul de pământ muncit şi se- 
cătuit cu pământ nesecătuit 
de substanţele, care ajută 
desvoltarea plantelor. Arăs 
tura adâncă ajută rădăcini- 
le să se afunde mai mult şi 
deci fereşte planta de secetă. 


E % 
Culegeţi Fructele cu mâna, 
nu le bateţi, cu prăjina. 
* 


% 

Cultivaţi plantele furajere: 
lucerna şi trifoiul şi daţi 
o desvoltare cât mai mare 
creşterii vitelor. 

Valorificaţi astfel mai bine 
munca voastră «le  plu- 
gari, decât dacă aţi vinde 
cerealele. 

* * 
% 

Creşteţi pasări. Cercalele 
transformate în ouă şi pa- 
sări sunt plătite cu preţ îndoit. 
Creşteţi însă paseri de rasă, 
pentrucă noi Pomânii am 
rămas în urma vecinilor, în 
această privință şi pierdem 
un câştig bun. 


DE e NE CEE A OR E E tea 
SEND Dai at pia 


Păşunile comunale 


Una din cauzele revoltelor 
din 1907 a fost şi neomenoa- 
sa exploatare a sătenilor, cres= 
cători de vite, de către unii 
proprietari lacomi şi mai ales 
de către arendașii streini cari 
pretindeau preţuri exagerate, 
zile de clacă și felurite rușfe= 
turi, pentru învoirea vitelor la 
pășune. 

Pentru a se pune capăt a- 
cestei exploatări - nemiloase, 
priatr'o legiuire din acel an, 
sa hotărit constituirea de izla- 
zuri comunale, din proprietăţile 
statului, ale - eforiei spitalelor 
civile şi ale altor instituţiuni 
de mână moartă. 

Opera aceasta începută de 
partidul naţional lieral la 1907, 
a fost continuată şi extinsă de 
acelaș partid, prin legiuirile vo- 
tate chiar în timpul rarelui 
războiu şi după războiu; dar 
nici prin aceste legiuiri n'au 
putut fi înzestrate toate comu= 
nele cu păşuni comunale, din 
lipsă de terenuri disponibile. 

Pentru comunele din zona 
muntoasă Sau deluroasă, s'au 
expropiat, în anii 1920—1923, 
goluri de munţi, spre a [i se 
putea constitui pășuni alpine. 

Comunele deţin şi folosesc 
aceste păşuni alpine numai ca 
arendașe, iar nu ca proprie- 
tare, fiind obligate să plăteas= 
că numai arenzi, pe când pă- 
şunile comunale le-folosesc ca 
proprietare. 

Dela expropiere şi până în 
acest an, atât pășunile comu» 
nale cât şi cele alpine, au fost 
administrate de primării. Gese 
tiunea lor financiară a fost în= 
globată în bugetul comunei, 
formând „capitolul păşunei“. 

Prin decretul regal Nr.3028 | 
1934 s'a dispus crearea de 
eforii pentru organizarea, ad- 
ministrarea şi exploatarea pă= 


şunilor, iar prin deciziunea Nr. 


1248 din 15 Martie 1935 a 
ministerului de interne, s'a re» 
glementat punerea în aplicare 
a decretului. 

In ast. |. ultimul aliniat, al 
acestei deciziuni, se prevede 
categoric că; Eforiile comu- 
nale de pășuni se înfiinţea- 
ză numai în comunele în 
care sund pășuni comunale. 

Am subliniat această preci= 
zare categorică, fiindcă ea s'a 
aplicat greşit obligându=se și 
comunele care folosesc pășuni 
alpine — ca arendaşe — să îns 
fiinţeze eforii comunale de pă» 
şuni. 

Dacă e vreo rațiune care 
pledează ca pentru administra» 
rea păşunilor comunale — să 
se înființeze eforii comunale 
cu bugetele şi corespondenţa 
lor, pentru administrarea păşu- 
nilor alpine, ținute cu arendă, 
nu poate exista nici un fel de 
rațiune, care reclamă un plus 
însemnat de cheltueli tîmpovă= 
rătoare, pentru Crescătorii de 
vite. 

Aceasta a produs adânci şi 
legitime nemulțumiri în sufletul 
crescătorilor de vite, sporind 
taxa păşunatului cu taxa de 9 
(nouă) lei la hectarul de pă= 
şune, care trebue plătită eto= 
riei judeţene, cu costul regis 


COCOS 


trelor de contabilitbte, al fur- 
niturilor de cancelarie, al măr- 
cilor de corespondenţă, etc., 
Din întregul cuprins al de= 
ciziunii ministeriale Nr. 1248 | 
1935 publicată în M. Of. Nr. 
65 | 935 pag. 1970-1971, nu 
rezultă de loc obligaţia, ca şi 
comunele care folosesc cu a“ 
rendă anuală, numai păşuni 
alpine, să înființeze eforii co» 
munale de păşuni. 
Ordinul, prin care Îi s'a im- 
pus să înființeze eforii de pă- 
şuni şi să se întocmească bu- 
gete aparte, isvorăște sau din» 
to greşită interpretare, sau. 
dintr'o intenţie abuzivă. În am= 
bele cazuri, autorităţile superi= 
oare au imperioasa datorie să 
clarifice cât mai neintârziat a- 
ceastă chestiune, dându=se or- 


dine, ca asemenea comune să 


nu mai plătească taxa de 09 lei 
de hectar, pentru  eforia jude= 
țeană. Gestiunea păşunii alpi- 
ne să formeze un Capitol în 
bugetul comunei, fără să maj 
fie nevoie de alte cheltueli îm= 
povărătoare. 

Statul are datoria să ajute 
şi să încurajeze creșterea vite- 
lor, iar nu să îngreuneze aceas= 
tă însemnată ramură a avuţiei 
naționale, prin cheltueli inutile. 

St. Stănciulescu-Aref 


Corp. Portăreilor Trib. Argeş 


AFIPT Nr. 3784 
1935 Sept. 4 


In baza jurn. Nr. 8686 | 915 
al Trib. Argeş $. |] şi a cărţei 
de judecată Nr. 550| 934 a 
Judecătoriei Mixtă Piteşti în- 
vestită cu formula executorie 
Nr. 430 | 934 se publică spre 
cunoştiinţa generală că în ziua 
de 20 Septembrie 1935 de la 
ora 10 a. m. inainte se va 
vinde cu licitaţie publică la 
localitate în com. Scheiu jud. 
Argeş averea mobilă a debi- 
torului Petre Emilian Cernă- 
teseu pentru despăgubirea cre- 
ditorului Ştefan G. Grigore 
din com. Lăunele de Sus Jud. 
Argeş de suma de lei 8000 
cu procent de 16 la sută pe 
an dela 19 Aprilie 1934 până 
la achitare plus 4 lei cheltu- 
eli de judecată osebit timbre- 
le şi taxele de executare până 
la achitare, averea mobilă ce 
se va vinde a sus numitului 
debitor este prevăzută în pro- 
cesul verbal de urmărire dre- 
sat de d-l Portărel D. Roboiu 
în ziua de 25 lanuarie 1935 
şi anume: 1) Una zecătoare 
de lemn de ştejar goală lega- 
tă cu cerc de lîier capacitatea 
circa 400 deca. 2) Două buţii 
goale lemn ştejar cu cerc de 
fier capacitate circa 100 deca 
fiecare. 3) Un cazan de aramă 
pentru fabricat ţuică cu toate 
accesoriile lui incapacitate de 
circa 16 deca. In ziua şi ora 
sus arătată ori ce persoană 
capabilă poate să se prezinte 
la localitate pentru a concura 
Adjudecătorul va depune în- 
treg preţul adjudecaţiunei taxa 
de înregistrare şi proporţlo- 
nală. 

„Dos. Nr. 247 | 934 corp. 
Şet Portărel, (ss) D.A.Popescu 

Secretar, D. Rădulescu 

Acţiunea din toamna anului 
1934, a d-lui Ministru Ioan 
Manolescu-Strunga, pe atunc 
Subsecretar de Stat la Minis- 
terul Agriculturii şi Domenii- 
lor, a fost mult comentată de 
pomicultori şi viticultori şi bine 
înţeles de presa partidelor de 
opoziţie. 

De sigur maniera francă şi 


“bruscă a fostului ministru i-a 


creiat tot atâţia duşmani cât 
şi prieteni, Incăpăţinarea lui 
de a nu se ascunde după pa- 
ragrafele regulamentelor, acolo 
unde vedeă posibilitatea de a 
realiză o operă utilă nu con- 
venei samsarilor de prin mi- 
nistere şi: opoziţia s'a pus cu 
toată urgia relei credinţe să 
discrediteze acţiunea începută. 
Dar să judecăm după fapte. 
S'au exportat de cinci ori mai 
multe nuci ca în 1933. 
S'au exportat de trei ori mai 
multe mere ca în 1933. 
Sau expottat de 2% ori mai 


mulţi struguri ca în 1933. 

S'au exportat îructe, crude sau 
semi-industrializate cari până 
atunci nu trecuseră graniţa şi 
în ţări cari nici nu pomenise- 
ră de noi. Mai mult: toate 
fructele şi-au găsit plasament 
la preţuri destul de renume- 


_“ ratorii, cu toată recolta abun- 


 dentă. 

Credem sincer că iniţiato- 
rul operei de valorificare a 
fructelor şi-a îndeplinit, mai 
mult ca îndeplinit, datoria de 


Prailema stabilizări 


In numărul trecut, am co- 
municat  cetitorilor noştri, 
vestea îmbucurătorului suc- 
ces opţinut la conferința in- 


terparlamentară dela Bru-: 


xelles, de către d. C. C. 
Zamfirescu, deputat de Ar- 
geş, care în numele delega- 
ției parlamentarilor români 
a combătut proectul d-lui 
Palmade, ministrul Franţei 
cu privire la importanta pro- 
blemă a stabilizării 
tare. 


mMone- 


Revenim astăzi schițând 
câteva din ideile desvoltate 
de către d. deputat Zamfi- 
rescu, | 

D-sa a trecut în- primul 
rând în revistă toate criti- 
cele aduse stabilizării - şi în 
special stabilizării pe bază 
de etalon-aur. 

Oratorul a arătat că, dacă 
aurul nu mai corespunde as- 
tăzi în totul rolului său di- 
nainte de război, este pen- 
tru că însuşi mecanismul e- 
conomic este detractat de 
criză "şi: în special de un 
etatism din ce în ce mai 
pronunțat. 

Totuşi aceasta nu împie- 
dică ca aurul să fi conser- 
vat întreaga sar impotanţă 
dintrun  întreit punct de 
vedere: | 

a) acel de regulator al sel- 


„AVÂNTUL ARGEȘULUI“ 


PO 


Valoviticarea fructelor 


gospodar al ţării. Nu ne: îndo- 
im câ roadele activităţii lui se 
vot vedeă şi mai, limpede în 
anul curent şi cei următori. 
Constatăm cu mulţumire că 
toţi cei interesaţi să lucreze 
mai departe pe drumul de 
acum deschis, au mers, liind- 
că deşi anul acesta n'avem re- 


colta de fructe de anul trecut 
debuşeele se păstrează şi ex- 
portul de îructe se continuă, 
cu o tendinţă susţinută Acum 
nu se mai cer sacrificii deia or- 
ganele Ministerului, ci numai 
mai multă “bunăvoință la 
îndeplinirea formalităţilor, iar 
dela pomicultori ceva mai mul- 
tă râvnă spre a prezenta în 
străinătate produse atât de 
perfecte pe cât le hărăzeşte 
Dumnezeu pe pământnl aces- 
tei țări. 

Deci mai multă muncă şi 
mai puţină vorbă de clacă. In- 
teresele mari ale ţării să nu 
fie compromise de nemulţumi- 
rile câtorva leneşi cari ar dori 
să vie Polonezii sau Suedezii 
să-le culeagă fructele din Ii- 
vadă, plătind preţurile din ţă- 
rile lor, nici de intrigile sam- 
sarilor cari au rămas şomeuri. 

Constatăm cu deosebită 
mulţumire că. guvernul actual 
a organizat o valorificare ra- 
țională a unor produse ro- 
mâneşti, 


Matel Ghica-Cantacuzino 


Un frumos succes. 


muti 


dului balanţelor comerciale; 

b) acel de acoperire a mo- 
nedei financiare: 

c) acel de u fi singura 
monedă universalmente ad- 
misă ca mijloc de plată in- 
ternațional. 

Pe aceste motive, este tim- 
pul ca economiile naţionale 
să revină la stabilizare pe 
bază de etalon-aur. 

Mai departe, oratorul a 
arătat că, chiar dacă sar 
stabiliza de către toate sta- 
tele pe bază de etalon-aur 
fără un etalon-aur interna- 


ţional, față de, care parită-. 


ţile naţionale să rămână in- 
variabile, reluarea cursului 
normal al schimburilor este 
imposibilă. 

Până atunci liniştea eco- 
nomică nu poate fi stabilită, 
nici din punct de vedere na- 
ţional, nici internaţional. 

D. deputat C. C. Zamfi- 
rescu a propus modificarea 
proectului de rezoluţii pre- 
zentat de d. ministru Pal- 
made, în sensul că stabili- 
zarea trebue să se facă pe 
bază de etalon-aur 
să rămână facultativ pentru 
fiecare stat. Adunarea a ad- 
mis în unanimitate amenda- 
mentul propus de d. depu- 


tat C. C. Zamfirescu. 


iar nu, 


>= 


Ştiri şeolare 


1). Cursurile şcoalelor pri- 
mare se deschid pe ziua de 
Luni, 126 Sept. p.c. 

Gazeta noastră, în iubirea 
ei faţă de săteni, nu găseşte 
prilej mai potrivit de cât 
acesta pentru a-i îndemnă 
să-şi trimeată cu drag copii 
la şcoală. Invăţătura de carte 
şi buna educaţie tormează 
bunul cel mai preţios ce un 
părinte poate da copiilor săi. 

2) Pentru examenul de 
înaintare gradul II, sesiunea 
Martie 1936, Ministerul a 
fixat pentru studiere şi în- 
terpretare la proba orală 
lucrarea d-lui I. Gabrea „In- 
dividuulizarea învăţământu- 
lui şi model de fişe indivi- 
duală“, editată de institutul 
pedagogic român. Cartea se 
poate procura dela librări- 
ile mari din Capitală. 

3) Având în vedere că 
una din cauzele cari împie- 
dică frecuentarea elevilor la 
cursul primar este scumpe- 
tea manualelor didactice pre- 
cum și faptul că asistența 
copiilor săraci este inexi- 
stentă, Ministerul a luat ur- 
mătoarele măsuri : 

a) Manualele de curs pri- 
mar se vor vinde de libră- 
rii cu 10% mai puţin decât 
prețul indicat pe ele. 

b) Tot din. preţul de pe 
copertă, librarii sunt obligaţi 
să verse 10% la B. N. pe 
seama Ministerului Instruc- 
țiunii pentru fondul de asis- 
tență şcolară.  ; 

Dacă rabatul acordat de 
edituri librarilor este dela 
35-— 5o%, această cotă se spo- 
reşte la 20%, iar dacă raba- 
tu) este dela 50% în sus, 
cota pentru asistenţa şcola- 
ră este de 30%. 

4) În curând învățătorii 
din judeţ vor fi convocați 
în conferinţe regioiale pen- 
tru a li se comunica ins- 
trucţiunile şi îndrumările 
date de d-l Ministru al şcoa- 
lelor D-r C. Angelescu în 
conferinţa dela 20 August 
c., avută la Minister cu or- 
ganele de control din întrea- 
ga ţară. 

5) Duminică 25 August a 
avut loc în comuna Muşe- 
teşti o frumoasă serbare ar- 
tistică-culturală pusă sub pa- 
tronajul d-lui, Ministru al 
şcoalelor, D-r C. Angelescu. 
Un împunător cor format din 
învățătorii, învăţătoare, elevi 
de curs secundar și primar, 
băieţi şi fete din sat şi sa- 
tele vecine—toţi: îmbrăcaţi 
în costume naționale — au 
executat cu măestrie multe 
bucăţi şi arii naționale. 

S'a jucat, cu o iuterpre- 
tare admirabilă, piesa „Muş- 
cata din fereastră“. Un pu- 
blic numeros a.luat parte la 
această manifestare culurală. 

Serbarea s'a organizat sub 
conducerea d-lui Inspector 
şcolar Ghica Popescu, pen- 
tru «dunarea fondurilor ne- 
cesare ridicărei monumen- 
tului eroilor din Muşeteşti, 
morţi în răsboi. 


CRONICA 


| 


3, 


Un cronicar târgoviştean, | 
acum câteva săptămâni, re» 
cunoştea că legiuirile şcolare 
de după răsboi, luând în sea- 
mă realitățile individuale şi 
sociale, au adus mult bine 
şcoalei, pentru că păstrează 
echilibrul între aceste reali- 
tăţi şi idealul pedagogic. A- 
ceste legiuiri, constituind un 
sistem unitar şi întemein- 
du-se pe o concepție clară, 
asigură circulaţia valorilor, 
îndreptându-se către un ideal 
moral şi naţional, Era şi fi- 
resc să fie așa, întrucât ele 
au isvorât din preocupările 
unor personalităţi bine iniţi= 
ate în ale învăţământului 
nostru. 

Ceiace insă pune pe cro- 
nicarul nostru într'o contra- 
dicţie neplăcută este faptul 
că, pedeoparte d-sa soco- 
teşte profesorimea o masă 
didactică amorfă şi înertă, 
iar pe dealtă darte, sub ins- 
piraţia problemelor pedago- 
giei contimporane, cofirmă, 
convingerea celor mai;mulţi, 
că autoritatea şcolară tre- 
buie să ajungă la înţelege- 
rea curajoasă şi sinceră ca 
profesorul să-i fie un afiliat. 

In şcoală se constată deo- 
parte o masă însufleţită de 
nădejdi fireşti, cu toate miş- 
cările inimii purtate de gri- 
ja unui viitor,—masa  elevi- 
lor—iar decealaltă, profeso- 


rimea, făcându-și socoteala 


dezamăgirilor, trăind cu tea- 
ma unor zile de grele încer- 
cări şi privind uimită la ne- 
încrederea celor mai mulţi. 

Această nepotrivire para- 
lizează şcoala. Ea trebuie 
înlăturată. aşezând în sufle- 
tul profesorului aceleaşi nă- 
dejdi. 

Ceiace se spune aci nu are 
nimic nou. 

In şcoală trebuesc aduse 
legiuiri care să fie aplicate 
până la capăt, fără teama 
vreunor neajunsuri actuale 
sau în perspectivă. Utilita- 
tea acestor aplicări stă în 
faptul că numai astfel pot 
fi cunoscute toate roadele 
şi toate neajunsurile. Cule- 
gerea roadelor şi cunoaşte- 
rea neajunsurilor duc la sta= 
bilirea unei gradaţiuni în 
complexul de idei ale refor- 
mei aplicate. O legiuire şco- 
lară concepută astfel are 
drept urmare, mai întâi, 
modificări “ulterioare, cari 
îmbunătăţesc  învățamântul 
şi apoi încrederea în el. Fi- 
resc, urmează o lărgire ac- 
centuată a libertăţii profeso- 
rului. Realităţile, astfel înţe- 
lese, apropie mult pe elev 
de şcoală şi profesorul şi-ar 
da mai bine seama de ceia- 
ce este în măsură să facă 
şi în felul acesta poate să 
cunoască deaproape atât e- 
lementele bune şi potrivite 
vârstei şcolăreşti, cât şi cele 
de prisos. 

Nu e vorba să se îngă- 
duie fiecăruia să facă ce vrea, 
ci e vorba ca personalitatea 
profesorului, activând asu- 
pra elevului, în condiţiunile 


propuse de atâta vreme de 


ŞCOALE 


cei care cunosc şi iubesc 
şcoala, să nu fie turburată 
de  încursiunile autorităţii 
şcolare. Mai multă indepen- 
denţă în acţiune aduce mai 
multă responsabilitate a 
muncii, Acest agent al răs- 
punderii, atât de puţin so- 
cotit, ar lecui şcoala de cri- 
ză întrucât în şcoala forma- 
tivă profesorul devine pe 
deplin răspunzător nu nu- 
mai de instrucţia elevilor, dar 
şi de năzuinţele lor, prin ur- 
mare de educaţia lor. 

Nici vorbă nu poate fi 
că s'ar provoca o risipire a 
intereselor pedagogice prin 
acordarea unei chibzuite şi 
accentuate libertăţi a pro- 
fesiunii. Profesvrimea e pe 
deplin conştientă de idealul 
moral şi naţional şi nici 


decum nu e o masă didac- 


tică amorfă şi inertă... Exis- 
tă însă, ce e drept, o masă 
mult mai restrânsă decât a 
profesorimii, dar cu adevă- 
rat foarte sgomotoasă, o ma- 
să de diletanţi în domeniul 
pedagogiei, recrutaţi dintr'o 
presă insuficient controlată, 
dar mult iscusită în a jicni 
gratuit această profesorime, 
viu pătrunsă de rosturile 
şcoalei, dar preă mult răb- 
dătoare. 


Teodor Neicu 


Recunoștiinţa ln vățătorilor. 


Duminică 8 Septembrie c., 
învățătorii din întreaga ţară 
au ţinut, la Timişoara, con- 
gresul lor. 

A luat parte şi d. D-r C. 
Angelescu, ministrul şcoa- 
lelor. Invăţătorii i-au făcut: 
o primire foarte călduroasă. 

Manifestaţiunea aceasta 
a învăţătorilor a mărturisit 
prin spontânietatea ei marea 
recunoştiință pe care sufle- 
tele luminate ale ţării o poar- 
tă celui mai mare ministru 


al şcoalelor pe care l-a avut 
România după Haret. 
D. Ministru D-r C. An- 


gelescu a fost întâmpinat, 
de către d. V, Ţoni, preşe- 
dintele asociaţiei generale a 
învăţătorilor, cu foarte fru- 
moase cuvinte de mulţumire 
şi recunoştiinţă. 

Constatăm cu bucurie că 
învățătorii români, din toate 
partidele, s'au întrunit într” 
un gând şi au adus guver- 
nului nostru şi d-lui D-r C. 
Angelescu, mulţumiri meri- 
tate pentru opera de eroică 
îndrumare pe care şcoala ro- 
mânească a cunoscut-o sub 
această guvernare. 


înfăptuiri 


In actuala guvernare s'au 
ridicat 3ooo de şcoli primare. 


PR - 
D-r V.MAREȘ 
Medic Primar la Spitalul 
I. C. Brătianu 


Boli interne, copii, venerice. 
Consul: 8—g jumătate a. m. 


4— p. Me 
Strada Lascăr Catarglu 37 
Piteşti 


—————— 

BULETIN POLITIC 

- Manifestațiunea care a avut loc la Constanţa, cu prilejul 
serb irilor marinei şi manifestațiunea care s'a des/ăşurai la Târ- 
gu-Jiu şi la conacul dela Poiana, al d-lu' Prim-Ministru, sunt 
de nalură a trăda marea încredere de care se_bucură guvernul 
liberal, din partea factorilor hotăritori. 

Asigurarea echilibrului bugetar, după o moştenire dezas- 
truoasă lăsată de ţărănişti, activarea balanței comerciale soldată 
cu un activ mult mai mare decât cel din precedeni şi desfăşu- 
rarea unei opere gospodăreşti şi constructive câre s'a evidenţiat 
prin înfăptuiri de seamă, în toate colțurile ţării, dovedesc succe- 


sul câştigat de guvernul liberal. 


Lucru neobişnuit: guvernul actual pe măsură ce trece tim- 
pul, în loc să se uzeze se consolidează toi mai mult. 
Situaţia externă, foarte tulbure, din cauza conflictului ita- 


boi mondial, 


lo-abisinian, — agravată de complicațiuni — poate duce la un răz- 


Este deci nevoe de-dinişte în interior. 
Desigur că d. ministru Titulescu a prezentat celor în drept 


acest punct de vedere. 


Toule gazetele sunt de acord că guvernarea actuală va fi 


de lungă durată. 


In conducerea partidului naţional-țărănesc s'au ivi! grave 
complicații: conflictele Maniu — Costăchescu — Lupu — Mihalache 
—Dobrescu.Gravă lovitură după plecarea celor 1 miniştrii vaidişti., 

O ultimă dovadă de tărie a guvernului: remanierea prin 


care guvernul 
tineretului. 


raliază acţiunii sale noi forțe, din rândurile 


Sigur pe situație guvernul a pregătit programul lucrărilor 


pariamentului pe mai mult timp. 


GOSPODARESTI 


Q sugăminte. 

Sub actnala guvernare, în- 
treaga ţară a tost transtor- 
mată într'un vast şantier de 
lucrări, încât poate fi soco- 
tită cea mai constructivă 
guvernare pe care a avut-o 
țara, în ultima decadă. 

Am consacrat în fiecare 
număr al gazetei noastre 
mai mulțe coloane înfăptui- 
rilor guvernului. 

În fiecare comună din ju- 


„deţul nostru s'a făcut, sub 


această guvernare, cel puţin 
o îmbunătăţire gospodăreas- 
că. Este nevoie ca aceste 
opere locale să fie aduse la 
cunoștința tuturor cetăţe- 
nilor. 

Deaceia rugăm stăruitor 
pe toţi primarii şi şefii de 
organizaţii din judeţ să ne 
trimeată liste tuturor lucră- 
rilor executate în comuna 
respectivă, cum şi să ne 
semnaleze nevoile . de înde- 
plinit, spre a le publica. In 
acest număr începem publi- 
carea listelor primite în or- 
dinea în care le-am primit. 


Infăntuiri_edilitare 


1) Podul Corbeni peste 
Argeş, material întrebuințat 
355 metri cubi, ştejar. Ma- 
nopera a costat 220.000 lei. 

2) Podul Căpăţineni peste 
Argeş. Material întrebuin- 
țat 86 metri cubi ştejar. Ma- 
nopera a costat 85.000 lei. 

3) Podina complectă la 
podul de peste Argeş dela 
Străuţ. 

4) Din restanţele impozi- 
telor şi taxelor, s'au făcut 
lucrări la șosele în valoare 
de 94.000 lei. Lucrările. a- 
cestui an continuă. 

5) Pe şoseaua Berindeşti- 
Poenari s'au făcut trei po- 
deţe de ştejas; la Bucşeneşti 
două podeţe, 'tot de ştejar; 
la Corbeni două podeţe, tot 
de ştejar; la Căpăţineni cinci 
podeţe (Valea-Largă). 

6) Pentru şcoale s'au dat 
10.000 lei, din care sa în- 
velit şcoala Corbeui şi s'a 
făcut o pipenieră de pomi 
fructiferi la școala Tulburea. 


Hinţeşti. 


1) Pod peste apa Şerba- 


nului; cost 26.000 lei. 


2) Continuarea construc- 
ției şcoalei noi, cu patru 
posturi; cost 125.000 lei. 

3) Şoselele Băsăngeşti-Pi- 
teşti,  Hinţeşti - Băsăngeșşti, 
Hinţegti Albota; cost 30.056 
ei. 
4) Instalarea telefonului 
şi a liniei Piteşti - Hinţeşti, 
cost 7.456 lei. 

5) Pod bu Teleorman, 
cu ajutorul dat de săteni. 

6) Mobilier la primărie; 
cost 1000 lei, 


Vitomirești -Trepteni 
ohm perete ur Să cet tal dea 


1) Puntea peste  gârla 
Trepteanca; cost 60.000 lei. 
2) Imprejmuirea şcoalei şi a 
primăriei ; după deviz 17000, 
cost 6ooo lei. 

5) Podeţul pe * şoseaua 
Dejeşti-Trepteni cost 3ooolei 

4) Consiliul comunal a 
scăzut taxele comunale pen- 


„tru biroul populaţiei la ju- 


mătate, sacrificându-se sala- 
riul primarului şi al secre- 
tarului, 

Primarul țărănist primea 
8oo lei pe lună; primarul 
actual |. lliescu primeşte 
360 lei pe lună; secretarul 
țărănist primea 1000 lei pe 
lună, iar secretarul actual, 
Tr. lordache, primeşte 57o 
lei pe lună. 

Fostul primar țărănist este 
cercetat la instrucţie pentru 
delapidare. 

Este nevoie să se facă o 
şosea la Piscul- Mărului. 


Bascovele-Grajduri 


1) S'a făcut un canal şi 
două diguri pentru repara- 
rea şoseleii' peste apa Graj- 
duri, 


2) S'au plantat 33.0o0opui 


salcâmi pe terenuri surpi- 
cioase în izlazul comunal. 

3) O şcoală cu un post în 
Vârloveni în construcţie. 

4) S'a început construc- 
ţia a opt podeţe din tuburi 
în raza comunei. 

5) In lucru şanţurile şi 
impietruirea şoselelor din 
toate cele 8 sate. 

6) S'a obţinut un schimb 
de izlaz în favorul comunei. 

7) S'a obţinut înfiinţarea 
bâlciului de vară zis Târgul 


“Moşilor. 


8) S'a intervenit pentru 
readucerea în bugetul comu- 
nei a sumei de 113.649 lei, 
solduri depuse la Ad-ţia 
financiară şi defalcate fără 
ştirea comunei. 

(Va urmă) 


(e 

„AVÂNTUL ARGE 


hell pnbuli INF ORMATIUNI 


Vreţi să ştiţi. d-v care 
cumpăraţi porumb şi vă 
plângeţi că este scump, cine 
este vinovat? 

Dacă aţi fost la întruni- 
rile opoziţiei aţi aflat: gu- 
vernul este vinovat. 

Dacă aveţi însă porumb 
de vânzare şi voiţi să ştiţi 
cine l-a făcut să se vândă cu 
preţ, opozantul român vă 
spune: Dumnezeu. 

Anul trecut porumbul se 
vindeă cu 25 lei dublul, ce- 
lor dela deal li se spuneă 
că l-a eftinit ).)umnezeu. Ce- 
lor dela vale. li se spunea: 
guvernul este vinovat că a- 
cest produs "țărănesc n'are 
preţ. 

Sub ţărănişti, în 1933, se 
vindeă dublul cu 32 lei, adi- 
că mai scump ca anul tre- 
cut sub liberali. 

Atunci „Dumnezeu“ eră 
cu ponoasele şi țărăniştii 
cu... foloasele. 


holul buci 


In America, unde se cul- 
tivă bumbacul a fost, anul 
trecut, o recoltă foarte slabă, 
din cauza secetii. 

in această cauză preţul 
bumbacului s'a îndoit acolo 
la producător şi vine la noi 
tot cu preţ îndoit. 

Aceste lucruri le-am aflat 
mai ales din gazetele „Ar- 
gus“ şi „Prezentul“, una 
condusă de către d. Gafen- 
cu şi alta de către d. Virgil 


Madgearu, amândoi foşti 
miniștri ţărănişti, 
La întrunirile ţărăniste, 


partizanii d-lor Madgearu 
şi Gafencu spun sătenilor 
că venind ei la putere vor 
aduce bumbacul cu jumăta- 
te preţ. 

Vă întrebaţi cum vor face? 

Foarte simplu: vor trece 
cu armata oceanul, vor cu- 
ceri America şi vor confis- 
că tot bumbacul america- 
nilor. 

Nu i aşă că-i uşor? 

Numai guvernul liberal 
nu vrea binele poporului şi 
nici nu s'a priceput la lucrul 
acesta. 


ÎN 


Îi ea 


Lucrările dela liceu 


La liceul de băeţi din Pi- 
teşti d. director. Și. Tatomi- 
rescu, cu concursul prețios 
al P. C. Pr. Marin Preoţes- 
cu, profesor şi. președinte al 
comitetului școlar, continuă 
cu neobosită slăruință lucră- 
'riie pentru terminarea inter- 
nalului. S'a ridicat o clădire 
monumenială, în care s'au 
învestit, până acum, 7% mi- 
lioane, din care 4% milioa- 
ne dale de comitetul școlar. 

Clădirea cuprinde săli fru- 
moase şi încăpătoare, așă 
încât să poală adăposti cel 
puțin 100 de elevi interni, că- 
răra li se poale asigura un 
trai confortabil. . 


Dela 1  Noembrie c., va 
funcționă o cantină unde se 
vu servi, gratuit, masa ele- 
vilor sărac:. 

Anul viitor, când înzestra- 
rea iniernatului va fi termi- 
nată, va  funcţionă şi inter- 
natul. Lucrarea aceasta este 
însă prea imporiantă, aşă că 
asupra ei vom reveni. 


SG 


ȘŞULUI“ 


—- Comitetul de direcţie al or- 
ganizaţiei, în şedinţa din 2 
Septembrie a. c.. apreciind fo- 
losul real ce-l aduce gazeta 
noastră, cât şi valoarea cola- 
boratorilor ei, a hotărît coop- 
tarea lor în comitetul. oficial. 


—- Toale arlicolele şi ina 
formațiunile pentru  „Avân- 
tul Argeșului“ se vor trimite 
ve adresa redacției, Bulevar- 
dul Ferdinand Nr. 2, Pitești, 
cel mai lârziu până la 5 ale 
fiecărei luni. 

— Numărul viitor al gaze- 


tei noastre va apare la 15 Oc- 
tomarie c., irevocabil. 


"Pentru sinistraţi 


Iu ziua de 7. Septembrie 
c., d. lon Al. Petrescu, ad- 
ministratorul financiar al ju- 
deţului, pe temeiul ordinu- 
lui Ministerului de Finanţe, 
a mers în comunele. Șerbă- 
neşti şi Ţuţuleşti, unde a 
constatat că întreaga recoltă 
a fost distrusă de piatră. 
D-sa a opinat că este cazul 
ca Ministerul să  scutească 
pe acest an, pe locuitorii a- 
cestor comune, de impozitul 
agricol. 


O înfăptuire prețioasă 


— Guvernul nostru a ridicat 
în Piteşti o clădire monumen- 
tală pentru Administrația . fi- 
nanciară. Această lucrare a 
costat 8 milioane şi s'a execu- 
tat în mai puţin de un an de 
zile. 

Vor intra în noul local: am- 
bele administrații finunciare de 
constatare şi încasări şi plăţi, 
cum şi percepția oraşului. 

Lucrarea a fost executată în 
foarte bune condițiuni şi se 
prezintă sub un aspect gran- 
dios, fiind una din clădirile 
monumentale ale oraşului nos- 
tru. 

In curând se va, face inau- 
gurarea localului în prezența 
d-lor Victor Antonescu, minis- 
tru de finanţe şi a fostului mi- 
nistru Victor Slăvescu, datorită 
căruia s'a ridicat această fru- 
moasă clădire. 


Pentru meseriași 


Guvernul conştient de valoa- 
rea pe care meşteşugarii ro- 
mâni, de toate specialităţile, o 
repreziniă în viaţa economică 
a [ării şi de greutăţile prin 
care trec, în aceste vremuri de 
criză, a hotărit să organizeze 
o raţională protecțiune a . lor. 


In acest scop a instituit o comi- 
siune de specialişti care va în- 
tocmi proectul de lege pentru 
unificarea meseriilor, 


Incendiu. 


In ajunul sfințirii bisericii din 
Costeşti, adversarii politici ai 
fruntaşului nostru Stan Pr. 
Iliescu, connsilier județean, din 
comuna Băseni, i-au pus foc la 
şirele de grâu, în care eră a- 
dunată recolta de pe 25 po- 
goane. Paguba se urcă la suma 
de 100.000 lei. Se fac cercetări 
împotriva fruntaşilor ţărănişti 
din comună, bănuiţi ca autori 
ai incendiului şi anume : învă- 
țător Vasile Stănculescu, Flo- 
rea Stânculescu, fost notar şi 
alții, la cabinetul de instrucţie. 

S'au adunat probe sdrobi- 
toare împotriva bânuiţilor, cari 
au moi fost condamnaţi. pen- 
tru falş. 

Comerciale. 


Cercul comercial din Piteşti, 
împlinind 25 ani de existență, 
sărbătorește acest eveniment, 
în ziua de 15 Septembrie cor, 


Cercul comercial va relevă 
că are cinstea să numere prin= 
tre membrii săi fundatori, pe 
marele lon I. C. Brătianu, cas 
re a semnat, în 1910, actul cone 
stitutiv, 

La această sărbătorire, orga- 
nizată de comitetul cercului sub 
președinția d-lui farmacist N. 
N. Bobancu, vor lua parte; d. 
Dr. I. Costinescu, Ministrul 
Industrei şi Comerţului, parla= 
mentarii judeţului, capii auto» 
rităţilor şi reprezentanții comer= 
țului din Capitală. 

Această festivitate se va dese 
făşură după următorul program: 

La ora ll! parastas pentru 
pomenirea membrilor cercului, 
decedați, la catedrala Sf. Gheor= 

he. 

La ora 12 şedinţă festivă, în 
sala „Aquila“. 

La ora 1% masă colegială, la 
Teatrul comunal. 

Vom publică, în numărul 
viitor, desfășurarea acestei 
sărbătoriri a comerțului . piteşa 
tean. 


Un succes al tineretului. 


Confraţii dela Muscel sărbă= 
toresc triumful energicei lor ace 
țiuni de a impune un spirit de- 
mocratic în conducerea orga- 
nizaţiei şi de a raliă în jurul 
şefului elemente tinere valo= 
roase și dornice de muncă, 

Prefectul a demisionat, D. 
deputat D. Alimănişteanu, va 
fi sigur numit subsecretar de 
stat la Ministerul de Finanţe, 
și în curând șef al organizaţiei. 

Eră şi firesc să fie aşă. 

2 

In numărul viitor ne vomo- 
cupă de activitatea dela Pre= 
lectura Argeş și dela Primăria 
Piteşti. 

i] 
e e 
Vom publică deasemenea în 


numărul viitor statutul organie 
zaţiei noastre, 


Primim din partea fruntaşului 
C. Pitică, şeful organizaţiei noas- 
tre din Găujani, următoarea 
scrisoare. 


(Domnule (Director, 


Mă văd atacat de gazeta 
„Talpa Țării“ 

Toale invinuirile cari 1ni 
se aduc suni inventate de ad- 
versarii mei locali, cari gre- 
șesc când coboară lupta po- 
litică la asemenea atacuri 
personale  neinlemeiate, 

Activitatea mea ca invăţă- 
lor a fosil apreciată lotdeau- 
na, în mod elogios, de orga- 


nele de control din  toale 
partidele. 
La  acuzațiuni  invenlale 


nam alt răspuns. 


C. Pitică, învăţător 
înaintat din com. Găujani Argeş 
13 Sept. 1935. 


Poşta redacției. 


— D-lui Mitu Rădulescu, 
Primar, Bascovele-Grajduri. 

Valoarea materialului şi des- 
păgubirile civile, provenite din 
delicte silvice, nu se pot trans- 
formă în prestație, ci numai 
amenda. 

— Rugăm pe cei cari ne-au 
trimis articole şi nu s'au pu- 
blicat să nu se supere, deoa- 
rece am avut prea multă ma- 
terie pentru spaţiul restrâns a 
patru pagini. 

Unele din articole, cu pă- 
rere de rău nu le-am putut 
publică, deoarece nu st inca- 
drează în doctrina şi discipli- 
na politică a organizaţiei noas- 
tre liberale. 

Materia nepublicată în acest 
număr, va apare în nr. viitor. 

